Title: พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงเทศบาล สายถนนรามคำแหง ตอนสะพานข้ามคลองลาดบัวขาว - บรรจบถนนสุวินทวงศ์ พ.ศ. 2542

พระราชกฤษฎีกา

พระราชกฤษฎีกา
กำหนดเขตที่ดินในบริเวณที่ที่จะเวนคืน
เพื่อขยายทางหลวงเทศบาล
สายถนนรามคำแหง
ตอนสะพานข้ามคลองลาดบัวขาว-บรรจบถนนสุวินทวงศ์
พ.ศ.
๒๕๔๒
---------------

ภูมิพลอดุลยเดช ป.ร.
                            ให้ไว้ ณ วันที่ ๑๒
กุมภาพันธ์ พ.ศ. ๒๕๔๒
                                      เป็นปีที่ ๕๔ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรกำหนดเขตที่ดินในบริเวณที่ที่จะเวนคืน
เพื่อขยาย
ทางหลวงเทศบาล สายถนนรามคำแหง
ตอนสะพานข้ามคลองลาดบัวขาว-บรรจบถนนสุวินทวงศ์ 
ในท้องที่แขวงแสนแสบ และแขวงมีนบุรี เขตมีนบุรี
กรุงเทพมหานคร
                        อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย 
และมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕
ประกอบกับมาตรา ๕ 
วรรคสาม และมาตรา ๖
แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ 
จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้
ดังต่อไปนี้

                        มาตรา
๑  พระราชกฤษฎีกานี้เรียกว่า
"พระราชกฤษฎีกากำหนดเขตที่ดิน
ในบริเวณที่ที่จะเวนคืน เพื่อขยายทางหลวงเทศบาล
สายถนนรามคำแหง ตอนสะพานข้ามคลอง
ลาดบัวขาว-บรรจบถนนสุวินทวงศ์ พ.ศ. ๒๕๔๒"

                        มาตรา
๒ 
พระราชกฤษฎีกานี้ใช้บังคับตั้งแต่วันถัดจากวันประกาศในราชกิจจา
นุเบกษาเป็นต้นไป 

                        มาตรา
๓ 
พระราชกฤษฎีกานี้ให้ใช้บังคับได้มีกำหนดสามปี

                        มาตรา
๔ 
ให้ผู้ว่าราชการกรุงเทพมหานครเป็นเจ้าหน้าที่เวนคืนตามพระราช
กฤษฎีกานี้

                        มาตรา
๕ 
เขตที่ดินในบริเวณที่ที่จะเวนคืนตามพระราชกฤษฎีกานี้ อยู่ในท้องที่
แขวงแสนแสบ และแขวงมีนบุรี เขตมีนบุรี กรุงเทพมหานคร
มีส่วนแคบที่สุดห้าสิบเมตร และ
ส่วนกว้างที่สุดหนึ่งร้อยหกสิบเมตร ทั้งนี้
ภายในแนวเขตตามแผนที่ท้ายพระราชกฤษฎีกานี้

                        มาตรา
๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
            ชวน
หลีกภัย
            นายกรัฐมนตรี

[รก.๒๕๔๒/๙ก/๔๔/๒๔ กุมภาพันธ์ ๒๕๔๒]

                                                                                    ชไมพร/แก้ไข
                                                                                    ๒๓
พฤษภาคม ๒๕๔๕
                                                                                    (B+A)C